ai4bharat/Pralekha huggingface dataset:
உள்துறை அமைச்சகம்
போதைப் பொருள் தடுப்பு மற்றும் தேசிய பாதுகாப்பு தொடர்பாக பெங்களூருவில் நாளை நடைபெறும் மண்டல மாநாட்டிற்கு உள்துறை அமைச்சர் திரு அமித் ஷா தலைமை வகிக்கிறார்
போதைப் பொருள் தடுப்பு மற்றும் தேசிய பாதுகாப்பு தொடர்பாக பெங்களூருவில் நாளை  நடைபெறும் மண்டல மாநாட்டிற்கு உள்துறை அமைச்சர் திரு அமித் ஷா தலைமை வகிக்கிறார். இந்த மாநாட்டில் 5 தென் மாநிலங்கள் மற்றும் 3 யூனியன் பிரதேசங்களைச் சேர்ந்த பிரதிநிதிகள் பங்கேற்கின்றனர். இந்த மாநாட்டின் போது ரூ.1235 கோடி மதிப்புடைய 9298 கிலோ போதைப் பொருட்களை அழிக்கும் நடவடிக்கைகளையும் அவர் மேற்பார்வையிட்டு ஆய்வு செய்யவுள்ளார்.
கடல் வழியாக நடைபெறும் போதைப் பொருள் கடத்தலை தடுத்தல், கடத்தலில் ஈடுபடுவோருக்கு கடும் தண்டனை அளித்தல், மாநில மற்றும் மத்திய போதைப் பொருள் தடுப்பு அமைப்புகளுக்கிடையே ஒருங்கிணைப்பு, போதைப் பொருள் பயன்பாட்டை தடுப்பது தொடர்பான விழிப்புணர்வு திட்டங்கள் உள்ளிட்டவை குறித்து இந்த மாநாட்டின் போது விவாதிக்கப்படவுள்ளது.
பிரதமர் திரு நரேந்திர மோடி தலைமையிலான மத்திய அரசு போதைப் பொருள் இல்லாத இந்தியாவை உருவாக்க திட்டமிட்டு பல்வேறு நடவடிக்கைகளை எடுத்து வருகிறது. விடுதலைப் பெருவிழாவின் 75-வது ஆண்டை முன்னிட்டு, 2022 ஜூன் 1-ந் தேதி தொடங்கி 75 நாட்களில் 75,000 கிலோ போதைப் பொருட்களை அழிக்க இலக்கு நிர்ணயிக்கப்பட்டது. ஆனால் இலக்கைத் தாண்டி 5 லட்சத்து 94 ஆயிரத்து 620 கிலோ போதைப் பொருள் அழிக்கப்பட்டுள்ளது. இதில் 1,29,363 கிலோ போதைப் பொருட்கள், போதைப் பொருள் தடுப்பு அமைப்பான என்சிபி- ஆல் மட்டும் அழிக்கப்பட்டுள்ளது.
பிரதமர் திரு நரேந்திர மோடியின் வழிகாட்டுதலின் படி, மத்திய உள்துறை அமைச்சகம் போதைப் பொருள் தடுப்பு தொடர்பான விழிப்புணர்வு இயக்கங்களை தொடர்ந்து நடத்தி வருகிறது. போதைப் பொருள் பயன்பாடு என்பது மத்திய அல்லது மாநில அரசுகளின் பிரச்சனை என்று அல்லாமல் ஒட்டுமொத்த தேச பிரச்சனையாக இருப்பதால் தேசிய அளவிலான மற்றும் ஒருங்கிணைந்த நடவடிக்கைகள் தேவையாக உள்ளன. போதைப் பொருள் தடுப்பு நடவடிக்கைகளை திறம்பட மேற்கொள்ள அனைத்து மாநில அரசுகளும், மாநில மற்றும் மாவட்ட அளவில் ஒருங்கிணைப்பு குழு கூட்டங்களை நடத்த அறிவுறுத்தப்பட்டுள்ளது.
போதைப் பொருள் தடுப்பில் நவீன தொழில்நுட்பங்களும் பயன்படுத்தப்பட வேண்டியது அவசியமாக உள்ளது. கஞ்சா பயிரிடுதலை தடுக்க ட்ரோன்கள், செயற்கை நுண்ணறிவு, செயற்கைக் கோள் கண்காணிப்பு உள்ளிட்டவற்றின் பயன்பாடுகளும் தேவையாக உள்ளது. போதைப் பொருள் தொடர்பான வழக்குகள் நன்கு விசாரிக்கப்பட்டு, ஒட்டுமொத்த கட்டமைப்பையும் தகர்க்கும் வகையில் நடவடிக்கைகள் தேவையாக உள்ளன.
குடியரசுத் துணைத் தலைவர் செயலகம்
காதியை தேசிய துணியாகக் கருதவேண்டும்: குடியரசுத் துணைத் தலைவர் வேண்டுகோள்
காதியை தேசியத் துணியாகக் கருத வேண்டும் எனவும், அதன் பயன்பாட்டை அதிகரிக்க வேண்டும் எனவும் குடியரசுத் துணைத் தலைவர் திரு எம். வெங்கையா நாயுடு வேண்டுகோள் விடுத்துள்ளார்.
விடுதலையின் அம்ரித் மகோத்ஸவத்தின் ஒரு பகுதியாக, காதி மற்றும் கிராமத் தொழில் ஆணையம் ஏற்பாடு செய்த ‘காதி இந்தியா வினாடி வினா’ போட்டியை குடியரசுத் துணைத் தலைவர் தொடங்கி வைத்தார்.
இந்த வினாடி வினா போட்டியில் அனைவரும் பங்கேற்க வேண்டும் என வலியுறுத்திய அவர், இந்த நிகழ்ச்சி நமது சுதந்திரப் போராட்டத்தின் வரலாற்றுச் சிறப்பு மிக்க தருணங்களையும், சுதந்திரப் போராட்ட வீரர்களின் ஈடு இணையற்ற பங்களிப்பையும் நினைவுபடுத்துவதால், இந்தப் போட்டி நம்மை ஆரம்ப காலத்துக்கு சுவாரஸ்யமான முறையில் அழைத்து செல்கிறது என கூறினார்.
விடுதலையின் அம்ரித் மகோத்ஸவத்தின் ஒரு பகுதியாக கடந்த ஏப்ரல் மாதம் 6ஆம் தேதி நடத்தப்பட்ட தண்டி யாத்திரை நிகழ்ச்சியில் கலந்து கொண்டதை நினைவு கூர்ந்த குடியரசுத் துணைத் தலைவர், அந்த யாத்திரையில் கலந்து கொண்டவர்களுடன் கலந்துரையாடியது மிகவும் செறிவான ஓர் அனுபவம் எனக் கூறினார்.
இந்திய சுதந்திரப் பேராட்டம், வீரம், நெகிழ்ச்சி, தேசபக்தியுடன் கூடிய நீண்ட கதை எனக் கூறிய குடியரசுத் துணைத் தலைவர், ஆங்கிலேயர் ஆட்சிக்கு எதிராக நாடு முழுவதும் மக்களை மகாத்மா காந்தி எப்படித் திரட்டினார் என்பதையும் குறிப்பிட்டார்.
சுதந்திரப் போராட்ட வீரர்கள் மாதங்கினி ஹஸ்ரா, பகத் சிங், ராஜ்குரு, சுக்தேவ் போன்ற ஆயிரக்கணக்கான வீரர்களின் உன்னத தியாகங்களை குடியரசுத் துணைத் தலைவர் நினைவு கூர்ந்தார்.
கடந்த ஏழு ஆண்டுகளில், காதித் துறையில் ஏற்பட்டுள்ள திருப்புமுனை குறித்து மகிழ்ச்சி தெரிவித்த திரு. வெங்கையா நாயுடு, இதன் வளர்ச்சிக்கு மத்திய அரசு, காதி கிராமத் தொழில் ஆணையம் மற்றும் இதர பங்குதார்கள் மேற்கொண்ட நடவடிக்கைகளைப் பாராட்டினார்.
காதி கிராமத் தொழில் ஆணையம் நாடு முழுவதும் பரவி, நாட்டின் தொலைதூரப் பகுதியில் உள்ளவர்களுக்கும், நிலையான சுய வேலைவாயப்பை ஏற்படுத்தியுள்ளது மகிழ்ச்சியளிப்பதாகவும் திரு வெங்கையா நாயுடு கூறினார்.
சுதந்திரப் போராட்ட இயக்கத்தில், மக்களை இணைக்கும் சக்தியாக காதி இருந்தது என்பதை குடியரசுத் துணைத் தலைவர் நினைவு கூர்ந்தார்.
காதியின் சுற்றுச்சூழல் பயன்பாடு குறித்துக் குறிப்பிட்ட குடியரசுத் துணைத் தலைவர் காதி தயாரிப்பில், கார்பன் வெளியேற்றம் துளியும் இல்லை என கூறினார். இதன் தயாரிப்புக்கு மின்சாரமும், எரிபொருளும் தேவையில்லை என அவர் குறிப்பிட்டார். துணிக்கு நீடித்த, நிலையான மாற்றை, உலகம் பார்க்கும்போது, சுற்றுச்சூழலுக்கு ஏற்ற காதித் துணிகள் நினைவுக்கு வர வேண்டும் என அவர் கூறினார்.
சீருடைகளுக்கு காதியைப் பயன்பயன்படுத்துவது குறித்து கல்வி நிறுவனங்கள் ஆராய வேண்டும் என குடியரசுத் துணைத் தலைவர் அழைப்பு விடுத்தார்.
காதியை மிகப் பெரியளவில் முன்னேற்ற, பல துறைகளைச் சேர்ந்த பிரபலங்களும் முன்வர வேண்டும் என திரு வெங்கையா நாயுடு அழைப்பு விடுத்தார். காதியை தேசியத் துணியாகக் கருதவேண்டும் எனவும் அவர் வேண்டுகோள் விடுத்தார்.
இந்த நிகழ்ச்சியில் மத்திய அமைச்சர்கள் திரு நாராயண் ரானே, திரு பானு பிரதாப் சிங் வர்மா, காதி கிராமத் தொழில் ஆணையச் செயலாளர் திரு பிபி ஸ்வைன் உட்பட பலர் கலந்து கொண்டனர்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1750692
-----
(Visitor Counter : 204
நிதி அமைச்சகம்
திரிபுராவில் உள்கட்டமைப்புத் திட்டங்களுக்கான ஒப்பந்தத்தில் ஆசிய வளர்ச்சி வங்கியும், இந்தியாவும் கையெழுத்திட்டன
திரிபுராவில் உள்கட்டமைப்புத் திட்டங்களுக்கு ஆதரவு அளிப்பதற்காக 4.21 மில்லியன் டாலர் மதிப்பிலான திட்டத் தயார்நிலை நிதியுதவி வசதி ஒப்பந்தத்தில் ஆசிய வளர்ச்சி வங்கி மற்றும் இந்தியா இன்று கையெழுத்திட்டன.
வடகிழக்கு மாநிலமான திரிபுராவில், நகர்ப்புற வசதிகள் மற்றும் சுற்றுலா உள்கட்டமைப்பை மேம்படுத்துவதற்காக இந்த நிதி உதவி பயன்படுத்தப்படும்.
இந்தியாவின் வடகிழக்குப் பகுதியின் மாநிலம் ஒன்றுக்கு இவ்வாறான நிதி உதவியை ஆசிய வளர்ச்சி வங்கி வழங்குவது இதுவே முதல் தடவையாகும்.
நிதி அமைச்சகத்தின் பொருளாதார விவகாரங்கள் துறையின் கூடுதல் செயலாளர் டாக்டர். சி. எஸ். மொகபத்ரா மற்றும் ஆசிய வளர்ச்சி வங்கியின் இந்திய இயக்குநர் திரு. டேகியோ கொனிஷி ஆகியோர் இந்த ஒப்பந்தத்தில் கையெழுத்திட்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://www.pib.gov.in/PressReleasePage.aspx?PRID=1681785
பஞ்சாயத்து ராஜ் அமைச்சகம்
நாட்டில் கொவிட்-19 பரவலைத் தடுக்க பல்வேறு நடவடிக்கைகளை கிராம பஞ்சாயத்துகள் எடுத்து வருகின்றன.
கொவிட்-19 பெரும் தொற்று நோயின் காரணமாக, இந்திய அரசின் பஞ்சாயத்து ராஜ் அமைச்சகம், மாநில அரசுகளுடன் நெருங்கி பணியாற்றி பல்வேறு நடவடிக்கைகளை எடுத்து வருகிறது.
ஒவ்வொரு பஞ்சாயத்து அளவிலும் பல்வேறு முயற்சிகள் எடுக்கப்பட்டு வரும் நிலையில், அவை மற்றவர்களால் சிறந்த நடவடிக்கைகளுக்கான எடுத்துக்காட்டாகப் பின்பற்றப்படலாம்.
தமிழ்நாட்டில் கண்ணனூர் கிராமப் பஞ்சாயத்தில் கிருமி ஒழிப்பு நடவடிக்கைகள் எடுக்கப்படுகின்றன. மேட்டுப்பட்டி கிராமப் பஞ்சாயத்தில், கிராம பஞ்சாயத்திடம் இருந்து நியாய விலை மற்றும் அத்தியாவசிய பொருள்களை மக்கள் வாங்கும் போது தனி நபர் இடைவெளியைக் கடைபிடிக்கின்றனர். கோயமுத்தூர் மாவட்டத்தில் பொள்ளாச்சி வடக்கு வட்டாரத்தில் உள்ள வடக்கிப்பாளையம் கிராமத்தில் கிருமி நாசினி தெளிக்கப்படுகிறது. திருவள்ளூர் மாவட்டத்தில் உள்ள புல்லரம்பாக்கம் பஞ்சாயத்து வட்டத்தில் பாதிக்கப்படக்கூடிய சமூகங்களுக்கு வண்டிகள் மூலம் காய்கறிகள் விநியோகிக்கப்படுகின்றன. தூய்மைப்படுத்துதலும், கிருமி ஒழிப்பு நடவடிக்கைகளும் விருதுநகர் வட்டாரத்தில் பெரிய அளவில் மேற்கொள்ளப்படுகிறது. திருவண்ணாமலை மாவட்டத்தில் ஒவ்வொரு வீட்டிலும் கிருமி நாசினி தெளிக்கப்படுகிறது. அந்த மாவட்டத்தில் உள்ள சுகாதார மற்றும் தூய்மைப் பணியாளர்களுக்கு மூன்று வகையான தனி நபர் பாதுகாப்பு உபகரணப் பெட்டிகள் வழங்கப்படுகின்றன.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஹரியானாவில் 20,000 கோடி ரூபாய் மதிப்பிலான பல்வேறு புதிய பொருளாதார நடைபாதைத் திட்டங்களை திரு கட்காரி துவக்கி வைக்கிறார்; அடிக்கல் நாட்டுகிறார்.
சாலைப் போக்குவரத்து, நெடுஞ்சாலைத்துறை, சிறு, குறு, நடுத்தரத் தொழில் பிரிவுகள் துறைகளுக்கான மத்திய அமைச்சர் திரு. நிதின் கட்காரி, ஹரியானாவில் 20,000 கோடி ரூபாய் மதிப்பிலான புதிய பொருளாதார நடைபாதைத் திட்டத்தின் கீழ், பல்வேறு நெடுஞ்சாலைத்துறைத் திட்டங்களை 14 ஜூலை 2020 அன்று துவக்கி வைத்து அடிக்கல் நாட்டுகிறார். இணைய வழியில் நடைபெற உள்ள இந்த நிகழ்ச்சிக்கு ஹரியானா முதல்வர் திரு மனோகர் லால் தலைமை வகிப்பார்.
நெடுஞ்சாலை 334Bயில் 1183 கோடி ரூபாய் செலவிலான 35.45 கிலோமீட்டர் நான்கு வழிப்பாதை ரோஹ்னா/ஹசன்சங்கர்ஹிலிருந்து ஜாஜார் வரையிலான பகுதி; தேசிய நெடுஞ்சாலை 71இல், 857 கோடி ரூபாய் மதிப்பிலான 70 கிலோமீட்டர் நான்கு வழிப்பாதை பஞ்சாப் அரியானா எல்லையிலிருந்து ஜிண்டு பகுதிவரை; தேசிய நெடுஞ்சாலை 709 இல் 200 கோடி ரூபாய் செலவில் 85.36 கிலோமீட்டர் 2 வழிப்பாதை ஜிண்டு -கர்னால்; ஆகிய திட்டங்கள் தொடங்கி வைக்கப்படும்.
8650 கோடி ரூபாய் செலவிலான எட்டுத் தொகுப்புகள் கொண்ட தேசிய நெடுஞ்சாலை 152D யில் இஸ்மாயில்பூரிலிருந்து நர்ணால் வரை கிரீன் ஃபீல்ட் பசுமை வயல் விரைவு வழி 227 கிலோ மீட்டர் விரைவு வழிப்பாதை; 1524 கோடி ரூபாய் செலவில் தேசிய நெடுஞ்சாலை 352 Wவில், 46 கிலோமீட்டர் நான்கு வழிப்பாதை; குருகிராம் பட்டோடி ரேவாரி பகுதி; 928 கோடி ரூபாய் செலவில் பைபாஸ்; 1057 கோடி ரூபாய் செலவில் தேசிய நெடுஞ்சாலை 11-இல் ரேவாரி அட்டேலி மண்டி பகுதியில் 30.45 கிலோமீட்டர் நான்கு வழிப்பாதை; தேசிய நெடுஞ்சாலை 148B யில் 40.8 கிலோமீட்டர் ஆறு வழிச்சாலை நர்ணால் பைபாஸ்’ தேசிய நெடுஞ்சாலை 11-இல் 1380 கோடி ரூபாய் செலவில் நர்ணால் முதல் அட்டேலிமண்டி பகுதி;
தேசிய நெடுஞ்சாலை 352A வில் 1207 கோடி ரூபாய் மதிப்பிலான 40.6 கிலோமீட்டர் நான்கு வழிப்பாதை; தேசிய நெடுஞ்சாலை 352 A வில் 1502 கோடி ரூபாய் செலவிலான கொஹானா - சோனிபட் பிரிவில் 38.2 3 கிலோமீட்டர் நான்கு வழிப்பாதையும்; 1580 கோடி ரூபாய் மதிப்பில் தேசிய நெடுஞ்சாலை 334B யில்,உத்தரப்பிரதேசம்-ஹரியானா எல்லையிலிருந்து ரோஹாவிற்கு 40.47 கிலோமீட்டர் நான்கு வழிப்பாதை ஆகியவை உட்பட பல்வேறு திட்டங்களுக்கு அடிக்கல் நாட்டப்படும்.
இந்தத் திட்டங்களின் மூலமாக ஹரியானா மாநில மக்களுக்கு மாநிலத்திற்கு உள்ளேயும், மாநிலத்தின் அண்டை மாநிலங்களாகிய பஞ்சாப், ராஜஸ்தான், டெல்லி, உத்தரப்பிரதேசம் போன்ற பல இடங்களுக்கு சுமுகமாகப் பயணிக்க முடியும். இந்தத் திட்டம் நேரத்தை மிச்சப்படுத்துவதோடு எரிபொருள் சிக்கனம், செலவினக் குறைப்பு ஆகியவற்றுக்கு வழிவகுக்கும். மாநிலத்தின் பின்தங்கிய பகுதிகளின் வளர்ச்சியை ஊக்குவிக்கவும் இது உதவும்.(Visitor Counter : 151
எரிசக்தி அமைச்சகம்
எஸ் ஜி வி என் நிறுவனம் மத்திய மின்சார அமைச்சகத்துடன் புரிந்துணர்வு ஒப்பந்தத்தில் கையெழுத்திட்டது: 2018-19 ஆவது நிதியாண்டில் 9,200 மி்ல்லியன் யூனிட் உற்பத்தி சாதனையை அடைய முயற்சிக்கும்
நாட்டின் மிகப்பெரிய நீர்மின்சக்தி நி்லையங்களில் ஒன்றான 1500 மெகாவாட் திறன் கொண்ட நாத்பா ஜாக்ரி நீர் மின்சக்தி நிலையத்தை நடத்தும் எஸ் ஜி வி என் நிறுவனம் இன்று  புதுதில்லியில் மத்திய அரசின் மின்சார அமைச்சகத்துடன் 2018-19ஆவது நிதியாண்டுக்கான புரிந்துணர்வு ஒப்பந்தத்தில் கையெழுத்திட்டது.
இந்தப் புரிந்துணர்வு ஒப்பந்தத்தில் மத்திய மின்சாரத் அமைச்சகச் செயலாளர் திரு அஜய் குமார் பல்லா மற்றும் எஸ் ஜி வி என் நிறுவனத்தின் தலைவர் மற்றும் நிர்வாக இயக்குநர் திரு நந்துலால் சர்மா ஆகியோர் கையெழுத்திட்டனர். இந்த ஒப்பந்தத்தில் நிர்ணயிக்கப்பட்ட இலக்கின்படி எஸ் ஜி வி என் நிறுவனம் குறிப்பிட்ட ஆண்டில் மீச்சிறப்பு பிரிவின் கீழ் 9,200 மில்லியன் யூனிட் மின்சாரத்தை உற்பத்தி செய்ய முயற்சி மேற்கொள்ளும். மேலும், இந்த எஸ் ஜி வி என் நிறுவனம் மூலதன, செலவின இலக்காக ரூ.900 கோடியையும் மொத்த உற்பத்தி மதிப்பு இலக்காக ரூ.2175 கோடியையும் மீச்சிறப்பு பிரிவின் கீழ் நிர்ணயித்துள்ளது. செயல்நிலை திறன் மேம்பாடு, திட்ட கண்காணிப்பு தொடர்பான இதர இலக்குகளும் நிர்ணயிக்கப்பட்டுள்ளன.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
----
(Visitor Counter : 116
நிதி அமைச்சகம்
விவாத் சே விஷ்வாஸ் சட்டத்தின் பிரிவு 3-இன் கீழ் செலுத்தப்பட வேண்டிய கட்டணத்திற்கான கடைசி தேதி நீட்டிப்பு
நேரடி வரி, விவாத் சே விஷ்வாஸ் சட்டம் 2020  இன் கீழ் விளம்புகையாளர் செலுத்த வேண்டிய தொகை, பிரிவு 3-இல் உள்ள அட்டவணையில் குறிப்பிடப்பட்டுள்ளது.
ஜூன் 25, 2021 தேதியிட்டு வெளியிடப்பட்டுள்ள சமீபத்திய அறிவிக்கையில், கட்டணத்தை செலுத்துவதற்கான கடைசி தேதி  ஆகஸ்ட் 31, 2021 என்று தெரிவிக்கப்பட்டுள்ளது. மேலும் விவாத் சே விஷ்வாஸ் சட்டத்தின் கீழ் கூடுதல் கட்டணத்துடன் தொகையை செலுத்துவதற்கான கடைசி தேதி அக்டோபர் 31, 2021 ஆகும்.
விளம்புகையாளர் கட்டணத்தை செலுத்துவதற்கு அவசியமான படிவ எண் 3-ஐ வழங்குவதிலும் திருத்தியமைப்பதிலும் ஏற்பட்ட இடையூறுகளைக் கருத்தில் கொண்டு கூடுதல் கட்டணம் இல்லாமல் தொகையை செலுத்துவதற்கான கடைசி தேதி செப்டம்பர் 30, 2021 வரை நீட்டிக்கப்பட்டுள்ளது. இதற்கான அறிவிப்பு விரைவில் வெளியிடப்படும்.
எனினும் கூடுதல் கட்டணத்துடன் தொகையை செலுத்துவதற்கான கடைசி தேதியை  மாற்றி அமைக்கும் திட்டம் எதுவும் இல்லை.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1750137
சமூக நிதி மற்றும் அதிகாரமளித்தல் அமைச்சகம்
ஷெட்யூல்டு வகுப்பு மாணவர்களுக்கு மெட்ரிக் படிப்புக்கு பிந்தைய கல்விக்கான உதவித் தொகை ஒதுக்கீடு
ஷெட்யூல்டு வகுப்பு மற்றும் ஷெட்யூல்டு பழங்குடியின வகுப்பைச் சேர்ந்த மாணவர்களுக்கு மெட்ரிக் கல்விக்கு பிந்தைய படிப்புகளுக்கான கல்வி உதவித் தொகை, பல்வேறு தரப்பினருக்கு, இரண்டு விதமான திட்டங்கள் மூலம் வழங்கப்படுகிறது. இந்தத் திட்டம் அவ்வப்போது மறுஆய்வு செய்யப்பட்டு, அமைச்சர்கள் இடையிலான ஆலோசனை, நிதி ஒதுக்கீடு மற்றும் சம்பந்தப்பட்ட அமைப்பின் ஒப்புதல் அடிப்படையில் மாற்றியமைக்கப்படுகிறது. இதற்கு, குறிப்பிட்ட கால வரம்பு ஏதும் நிர்ணயிக்கப்படவில்லை. மெட்ரிக் கல்விக்கு பிந்தைய படிப்பை பயிலும் ஷெட்யூல்டு பழங்குடியின வகுப்பைச் சேர்ந்த மாணவர்களுக்கான கல்வி உதவித் தொகையை மத்திய - மாநில அரசுகள் முறையே, 75-க்கு 25 சதவீத அடிப்படையில் பகிர்ந்து வழங்கி வருகின்றன.
மக்களவையில் இன்று  கேள்வி ஒன்றுக்கு எழுத்து மூலம் பதிலளித்த மத்திய சமூக நீதி மற்றும் அதிகாரமளித்தல் துறை இணை அமைச்சர் திரு. விஜய் சாம்ப்லா இத்தகவலைத் தெரிவித்துள்ளார்.
கூடுதல் விவரங்களுக்கு www.pib.nic.in என்ற இணையதளத்தைக் காணலாம்.
(Visitor Counter : 116
நுகர்வோர் நலன், உணவு மற்றும் பொது விநியோகம் அமைச்சகம்
2021-22 காரீஃப் சந்தைப்பருவ நெல் கொள்முதல் : குறைந்தபட்ச ஆதரவு விலையாக விவசாயிகள் ரூ.11,099.25 கோடி பெற்றனர்
காரீஃப் சந்தைப்பருவம் 2021-22-ல் அக்டோபர் 17ம் தேதி வரை 56.62 மெட்ரிக் டன்னுக்கு மேற்பட்ட நெல் கொள்முதல் செய்யப்பட்டுள்ளது. இந்தக் கொள்முதல் சண்டிகர். ஹரியானா, இமாசலப்பிரதேசம், ஜம்மு காஷ்மீர், பஞ்சாப், உத்தரப்பிரதேசம் மற்றும் உத்தராகண்டில் நடைபெற்றது.
சமீபத்தில் தொடங்கிய காரீஃப் சந்தைப்பருவத்தில் 3,71,919 விவசாயிகள் குறைந்தபட்ச ஆதரவு விலையாக ரூ.11,099.25 கோடி பெற்று பயனடைந்துள்ளனர்.
நிதி அமைச்சகம்
வருமான வரித்துறை அசாமில் சோதனை நடத்தியது
அசாமில் உள்ள புகழ்பெற்ற மருத்துவர்கள் மற்றும் மருத்துவ பணியாளர்கள் தொடர்புடைய வழக்குகளில் 2021 ஜனவரி 8 அன்று தேடுதல் மற்றும் ஆய்வு நடவடிக்கையை வருமான வரித்துறை மேற்கொண்டது.
அசாமில் உள்ள கௌகாத்தி, நல்பாரி மற்றும் திப்ருகரில் உள்ள 29 இடங்களில் தேடுதல் மற்றும் ஆய்வு நடவடிக்கைகள் மேற்கொள்ளப்பட்டன.
தனிப்பட்ட முறையிலும் மருத்துவமனைகள், சிகிச்சை மையங்கள், ஆய்வகங்கள் மற்றும் மருந்தகங்களின் மூலமும் தங்களது வருமானத்தை குறைத்து காட்டியதாக இவர்களின் மீது புகார்கள் வந்திருந்தன.
.
நிதி அமைச்சகம்
திருத்தி அமைக்கப்பட்ட பல முகமை குழு மூலமாக `பாரடைஸ் வெளியீடுகள்' குறித்த வழக்குகளின் புலனாய்வுகள் கண்காணிக்கப்படும்
`பாரடைஸ் வெளியீடுகள்' என்ற பெயரில் [சர்வதேச புலனாய்வு செய்தியாளர்கள் கூட்டமைப்பால்  வெளியிடப்பட்ட தகவல்களின் அடிப்படையில்] ஊடகங்களில் இன்று வெளியான தகவல்களின்படி, அதில் குறிப்பிடப்பட்டுள்ள வெவ்வேறு நாட்டவர்களின் வெளிநாட்டு நிறுவனங்கள் உள்ள 180 நாடுகளில், பெயர்களின் எண்ணிக்கையில் இந்தியா 19வது இடத்தில் உள்ளது. அந்தப் பட்டியலில் 714 இந்தியர்கள் இருப்பதாகக் கூறப்படுகிறது. பாரடைஸ் வெளியீடுகளில் 7 மில்லியன் கடன் ஒப்பந்தங்கள், நிதிநிலை அறிக்கைகள், இமெயில்கள், நம்பிக்கை பிரமாணப் பத்திரங்கள் ஆகியவையும், பெர்முடா மற்றும் வேறு இடங்களில் அலுவலகங்கள் வைத்துள்ள Appleby, என்ற பெருமைக்குரிய வெளிநாட்டு சட்ட நிறுவனத்தில் இருந்த சுமார் 50 ஆண்டு காலத்துக்கான கோப்புகளும் இடம் பெற்றுள்ளன. Asiaciti  என்ற சிறிய, ஒரு குடும்பத்துக்குச் சொந்தமான அறக்கட்டளை நிறுவனத்தின் கோப்புகளும், வெளியிடப்பட்டுள்ள ஆவணங்களில் இடம் பெற்றுள்ளன. 19 ரகசிய அமைப்புகளின் நிறுவன பதிவேடுகளும் அவற்றில் உள்ளன.
சில இந்தியர்களின்  பெயர்கள் இதுவரை ஊடகங்களில் வெளியாகியுள்ளன. ICIJ இணையதளத்திலும்  அனைத்து நிறுவனங்களின் பெயர்கள் மற்றும் இதர விவரங்கள் வெளியிடப்படவில்லை. தகவல்கள் படிப்படியாக வெளியிடப்படும் என்று ICIJ இணையதலம் தெரிவிக்கிறது. பாரடைஸ் வெளயீடுகள் குறித்த புலனாய்வு தொடர்பான, ஒழுங்கமைக்கப்பட்ட தகவல்கள் வரக் கூடிய வாரங்களில் வெளிநாட்டு தகவல்கள் தொகுப்பில்  வெளியிடப்படும் என்றும் தெரிவிக்கப் பட்டுள்ளது.
பொருத்தமான வகையில் உடனடி நடவடிக்கை எடுப்பதற்காக, அந்தத் தகவல்களை கவனத்தில் கொள்ளுமாறு வருமான வரித் துறை  புலனாய்வுப் பிரிவுகளும் உஷார்படுத்தப் பட்டுள்ளன. வெளிநாட்டு நிறுவனங்கள் குறித்த பல வழக்குகள் ஏற்கெனவே விரைவு அடிப்படையில் புலனாய்வில் இருப்பதாகத் தெரிவிக்கப் பட்டுள்ளது. கூடுதல் தகவல்கள் வெளியானதும், சட்டபூர்வமாக உடனடி நடவடிக்கைகள் எடுக்கப்படும்.
மேலும், பாரடைஸ் வெளியீடுகளின் வழக்குகளில் புலனாய்வுகளை CBDT தலைவரின் தலைமையில், CBDT, ED, RBI & FIU பிரதிநிதிகளையும் கொண்ட பல முகமை குழு  மூலமாக கண்காணிக்கப்படும் என்றும் அரசு உத்தரவிட்டுள்ளது.
குடியரசுத் துணைத் தலைவர் செயலகம்
இணைக்கப்பட்ட உலகில் துண்டிப்பு பிரச்சினை கவலை அளிக்கிறது என்று குடியரசுத் துணைத் தலைவர் திரு. வெங்கையா நாயுடு கூறியிருக்கிறார். நல்லிணக்க வாழ்க்கையை நோக்கமாகக் கொண்ட தொன்மையான ஞானம் நன்னெறிகள் அடிப்படையாக்க் கொண்ட புதிய தொலைநோக்கு இந்தியாவினுடையது என்றார் அவர்.
முன் எப்போதும் இல்லாத வகையில் அதிக அளவில் இணைக்கப்பட்ட உலகில் வளர்ந்துவரும் துண்டிப்பு பிரச்சினை பெரும் கவலை அளிக்கிறது என்று குடியரசுத் துணைத் தலைவர் திரு. வெங்கையா நாயுடு கூறியிருக்கிறார். ஏழ்மை, சமத்துவமின்மை போன்ற அடிப்படைப் பிரச்சினைகளை ளையாளுவதற்று தீவிரமான உலகம் தழுவிய கூட்டு முயற்சி அவசியம் என்று அவர் கூறினார். பொது நன்மை, நல்லிணக்க வாழ்க்கையை அடிப்படையாகக் கொண்ட, நாட்டின் தொன்மையான ஞானம் நன்னெறிகள் அடிப்படையிலான புதிய தொலைநோக்கு இந்தியாவினுடையது என்றார் அவர். பனாமா நகரில் 2018 மே 10 – ம் தேதி பல்வேறு நாடுகளின் தூதர்கள் மற்றும் மாணவர்களிடையே "மேலும் பிரிதிநிதித்துவம் வாய்ந்த பொருத்தமான உலக அமைப்பு முறையைத் தேடி" எனற தலைப்பில் உரையாற்றிய அவர் இன்றைய உலகச் சவால்களைத் தீர்ப்பதற்கான இந்தியாவின் தொலைநோக்கை பற்றி விவரித்தார்.
தொழில்நுட்ப மற்றும் அறிவியல் மேம்பாடுகள், அறிவுப் பெருக்கம் ஆகியவை கணினிப் பாதுகாப்பு, பயங்கரவாதம், அணுஆயுத மற்றும் ரசாயன ஆயுதப் போர்கள் போன்ற மனித வாழ்க்கையை அச்சுறுத்தும் புதிய சவால்களைத் தோற்றுவித்துள்ளன என்று திரு வெங்கையா நாயுடு கூறினார். தீர்வு காண வேண்டிய தற்காலத்திய பிரச்சினைகள் பற்றி விவரித்த அவர், ஊழல், பாகுபாடுகள், சுரண்டல், வன்முறை, மனித உரிமை மீறல்கள் போன்றவை உலகின் சமுதாயக் கட்டமைப்பைத் தொடர்ந்து பாதித்து வருகின்றன என்றார். இந்தத் தீமைகளும், சுரண்டல் போக்கும், அரசு அமைப்புகளின் தோல்வியும் காரணமாக அமைதியின்மை, கோபம், புரட்சி, தீவிரவாதம் ஆகியவற்றுக்கு வழி வகுக்கின்றன என்றார். இந்தப் பிரச்சினைகளுக்கு எவ்வளவு விரைவில் தீர்வு காண்கிறோமோ அந்த அளவுக்கு நமது இணைந்த எதிர்காலம் சிறப்பாக இருக்கும் என்றும் அவர் கூறினார்.
மேலும் விவரங்களுக்கு www.pib.nic.in. என்ற வலைதளத்தைப் பார்க்கவும்.
குடியரசுத் துணைத் தலைவர் செயலகம்
வரலாற்றுச் சிறப்புமிக்க நடவடிக்கையாக, மாநிலங்களவையில் மகளிர் துணைத் தலைவர்களைக் கொண்ட குழுவை அவைத் தலைவர் அமைத்துள்ளார்
நாரி சக்தி வந்தன் அதினியம் 2023 குறித்து மாநிலங்களவையில் விவாதம் நடைபெறும் நிலையில் 13 பெண் உறுப்பினர்கள் நியமிக்கப்பட்டுள்ளனர்
நாரி சக்தி வந்தன் அதினியம் மசோதா- 2023  குறித்து மாநிலங்களவையில் விவாதம் நடைபெற்று வரும் நிலையில், 13 பெண் உறுப்பினர்களைக் கொண்ட துணைத் தலைவர்கள் குழுவை குடியரசுத் துணைத்தலைவரும் மாநிலங்களவைத் தலைவருமான திரு. ஜக்தீப் தன்கர் அமைத்துள்ளார்.
அவர்கள் அவை நடவடிக்கைகளை நடத்துவது உலகிற்கு ஒரு சக்திவாய்ந்த தகவலை எடுத்துச்சொல்லும் என்றும், மாற்றத்தை உருவாக்கும் இந்த முக்கிய தருணத்தில் அவர்கள் ஒரு கட்டளையிடும் நிலைக்கு வந்திருப்பதை இது எடுத்துரைக்கும் என்றும் குடியரசுத் துணைத்தலைவர் குறிப்பிட்டார்.
துணைத்தலைவர் குழுவில் நியமிக்கப்பட்டுள்ள பெண் மாநிலங்களவை உறுப்பினர்களின் விவரங்கள் பின்வருமாறு:
1. திருமதி பி.டி.உஷா
2. திருமதி எஸ்.பங்னோன் கொன்யாக்
3. திருமதி ஜெயா பச்சன்
4. திருமதி சரோஜ் பாண்டே
5. திருமதி ரஜனி அசோக்ராவ் பாட்டீல்
6. டாக்டர் பௌஸியா கான்
7. திருமதி டோலா சென்
8. திருமதி இந்து பாலா கோஸ்வாமி
9. டாக்டர் கனிமொழி என்.வி.என்.சோமு
10. திருமதி கவிதா பதிதார்
11. திருமதி மஹுவா மாஜி
12. டாக்டர் கல்பனா சைனி
13. திருமதி சுலதா தியோ
பிரதமர் அலுவலகம்
பிரதமருடன் இமாச்சல பிரதேச முதலமைச்சர் சந்திப்பு
இமாச்சலப் பிரதேச முதலமைச்சர் திரு. சுக்விந்தர் சிங் சுகு, பிரதமர் திரு. நரேந்திர மோடியை இன்று சந்தித்தார்.
பிரதமர் அலுவலகம் ட்வீட் செய்துள்ளது;
இமாச்சல பிரதேச முதல்வர் @SukhuSukhvinder, பிரதமர் @narendramodi- யைச் சந்தித்தார்
எரிசக்தி அமைச்சகம்
என்டிபிசி, குட்கியில் புதிய பாலத்தை கட்டுமானம் செய்து நிலக்கரி விலையைக் குறைத்துள்ளது
என்டிபிசி நிறுவனம், கர்நாடகா குட்கியில் உள்ள என்டிபிசி சூப்பர் அனல் மின் நிலையத்தில் ஒரு புதிய பாலத்தை கட்டியுள்ளது. இதனால் நிலக்கரியை எடுத்துச் செல்லும் தூரம் குறைவதால், போக்குவரத்துச் செலவு ஒரு மெட்ரிக் டன்னுக்கு ரூ.200 – 500 வரை குறைந்துள்ளது. இதனால் மின்சார உற்பத்திச் செலவும் குறைக்கப்பட்டுள்ளது. என்டிபிசி வெளியிட்டுள்ள அறிக்கையின்படி, புதிதாக கட்டப்பட்டுள்ள 670 மீட்டர் நீளமுள்ள பாலத்தால் நிலக்கரி செலவும், மின் உற்பத்திச் செலவும் குறைந்துள்ளன.
----
(Visitor Counter : 99
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 169.63 கோடியைக் கடந்தது
நாட்டில் கடந்த 24 மணி நேரத்தில் 14.70 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 169.63 கோடியைக் ) கடந்தது. 1,88,18,564 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 1,99,054 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 4,06,60,202 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 96.19 சதவீதமாக உள்ளது. கடந்த 24 மணி நேரத்தில் 83,876 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 11,08,938 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 2.62 சதவீதமாக உள்ளது.
கடந்த 24 மணி நேரத்தில் 11,56,363 கொவிட் பரிசோதனைகள் செய்யப்பட்டன. இதுவரை சுமார் 74.15 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 9.18 சதவீதமாக உள்ளது. தினசரித் தொற்று விகிதம் 7.25 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1796031
உள்நாட்டு விமானப் போக்குவரத்து அமைச்சகம்
கிரிஷி உடான் 2.0-வை மத்திய விமான போக்குவரத்து அமைச்சர் திரு ஜோதிராதித்ய சிந்தியா வெளியிட்டார்
கிரிஷி உடான் 2.0-வை மத்திய விமான போக்குவரத்து அமைச்சர் திரு ஜோதிராதித்ய சிந்தியா, விமான போக்குவரத்து அமைச்சகத்தின் இணை செயலாளர் திருமதி உஷா பதி, வேளாண் மற்றும் விவசாயிகள் நல அமைச்சகத்தின் இணை செயலாளர் திரு ராஜ்பீர் சிங், இந்திய விமான நிலைய ஆணைய சரக்கு போக்குவரத்து மற்றும் துணைச் சேவைகள் நிறுவன தலைமை செயல் அதிகாரி திரு கேகு கஸ்தர் மற்றும் இந்திய தொழில் மற்றும் வர்த்தக கூட்டமைப்பின்  தலைமைச் செயலாளர் திரு திலீப் செனாய் ஆகியோர் இணைந்து வெளியிட்டனர்.
வேளாண் விளைபொருட்களின் மதிப்பை விமான போக்குவரத்து மூலம் மேம்படுத்தி வேளாண் மதிப்பு சங்கிலிக்கு பங்களிப்பதை கிரிஷி உடான் 2.0 நோக்கமாகக் கொண்டுள்ளது. வேளாண் விளைபொருட்கள் விமானம் மூலம் எடுத்து செல்லப்படுவதற்கு இது ஊக்கம் அளிக்கும்.
நிகழ்ச்சியில் பேசிய மத்திய விமான போக்குவரத்து அமைச்சர் திரு ஜோதிராதித்ய சிந்தியா, "கொள்கைகளை வகுப்பதில் அரசின் ஒருங்கிணைந்த அணுகுமுறைக்கான உதாரணமாக
கிரிஷி உடான் 2.0 உள்ளது. விவசாயத்துறையின் வளர்ச்சிக்கான புதிய கதவுகளை இது திறக்கும். பல்வேறு தடைகளை தகர்ப்பதன் மூலம் விவசாயிகளின் வருமானத்தை இரட்டிப்பாக்கும் லட்சியத்தை அடைய இது உதவும்," என்று கூறினார்.
விவசாயிகளை அடுத்த கட்டத்திற்கு அழைத்துச் செல்ல நாங்கள் விரும்புகிறோம். விவசாயம் மற்றும் விமானம் ஆகிய இரண்டு துறைகளை ஒன்றிணைப்பதன் மூலம் இது நடைபெறும் என்று அமைச்சர் மேலும் தெரிவித்தார்.
இந்திய விமான நிலைய ஆணையத்தின் 100% துணை நிறுவனமான இந்திய விமான நிலைய ஆணைய சரக்கு போக்குவரத்து மற்றும் துணைச் சேவைகள் நிறுவனம் மற்றும் வர்த்தகம் மற்றும் தொழில்கள் அமைச்சகத்தின் கீழ் இயங்கும் இந்தியாவின் தேசிய முதலீட்டு ஊக்குவிப்பு மற்றும் வசதி அளித்தல் முகமையான இன்வெஸ்ட் இந்தியா ஆகியவற்றின் ஆதரவுடன் கிரிஷி உடான் 2.0 திட்டமிடப்பட்டுள்ளது. நாடு முழுவதும் உள்ள 53 விமான நிலையங்களில் இது செயல்படுத்தப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1767005
பிரதமர் அலுவலகம்
தமிழ்நாட்டில் பெய்து வரும் கனமழை குறித்து பிரதமர் தமிழக முதல்வரிடம் தொலைபேசியில் உரையாடினார்
தமிழ் நாட்டின் சில பகுதிகளில் கனமழை பெய்து வருவது குறித்து தமிழக முதல்வர் திரு. மு.க. ஸ்டாலினிடம் பிரதமர் திரு. நரேந்திர மோடி தொலைபேசியில் உரையாடினார். மத்திய அரசு மீட்பு மற்றும் நிவாரண நடவடிக்கைகளில் இயன்ற அனைத்து உதவிகளையும் அளிக்கும் என்று திரு. மோடி உறுதி அளித்தார்.
அவர் தனது டுவிட்டரில் கூறியிருப்பது:
"தமிழக முதலமைச்சர் @mkstalin திரு மு.க.ஸ்டாலினை தொலைபேசி மூலம் தொடர்பு கொண்டு, மாநிலத்தின் பல பகுதிகளில் பெய்து வரும் பலத்த மழையால் ஏற்பட்டுள்ள நிலை குறித்து விவாதித்தேன். மீட்பு, நிவாரண நடவடிக்கைகளில் மத்திய அரசு இயன்ற அனைத்து உதவிகளையும் அளிக்கும் என்று உறுதியளித்தேன். அனைவரின் நலன், பாதுகாப்புக்கு பிரார்த்திக்கிறேன்.”
(
பிரதமர் அலுவலகம்
புதுதில்லியில் மேம்பாட்டுப் பணிகள் தொடங்கப்பட்டிருப்பதற்கு பிரதமர் பாராட்டு
புதுதில்லியில் மேம்பாட்டுப் பணிகள் தொடங்கப்பட்டிருப்பதற்கு பிரதமர் திரு. நரேந்திர மோடி பாராட்டுத் தெரிவித்துள்ளார்.
உள்துறை அமைச்சர் திரு. அமித் ஷா-வின் ட்விட்டர் பதிவை பகிர்ந்த பிரதமர் தமது ட்விட்டர் பதிவில் கூறியிருப்பதாவது:
“இத்தகைய வசதிகள் மற்றும் அழகுப்படுத்தும் மேம்பாட்டுப் பணிகள் புதுதில்லி மக்களின் வாழ்க்கையில் மகிழ்ச்சி ஏற்படுத்துவதில் புதிய வடிவத்தைக் கொடுக்கும்.”